آمریکان تورک جمعیتی‌نین هر ایل تورک-آمریکان دوست‌لوغو شرفینه تشکیل ائتدیگی موکافت وئرمه مراسیمینده آمریکا-دا یاشایان تانینمیش تورک‌لره موکافات‌لار وئریلدی.
دونیا سویه‌سینده تانینمیش موسیقیچی احمد ارتگونون اوزون مدت رهبرلیک ائتدیگی آمریکان تورک جمعیتی‌نین (American Turkish Society-ATS) بو ایلکی موکاف وئرمه مراسیمینده آمریکا-دا یاشایان مشهور تورک اورک-دامار جراحی مهمد اؤز "یئمک سبدی"نین قوروجولاریندان‌ بیری و باش مودیری نوزات آیدینا و " Endometriosis Foundation of America "نین یارادیجی‌سی دؤکتور تامر سئچکین-ه موکافات تقدیم ائتدی.
شهیدلر سببیندن مراسیمه قاتیلا بیلمه‌ین تورکیه‌نین بمت-دکی دایمی نماینده‌سی فریدون سینیرلی اوغلو و نیویورک باش کونسولو ارتان یالچین دا مراسیمده موکافات آلان‌لاری تبریک اتتدی.
آمریکانین کئچمیش آنکارا و بغداد بویوک ائلچیسی جیمز جفری ده ایشتیراکچی‌لار آراسیندا اولدوغو گئجه‌ده آمریکا پرزیدنتی دونالد ترامپ-ین کئچمیش حیات یولداش مارلا ماپلس ده واردی.
مراسیمده بو ایل ایلک دفعه "گنج جمعیت لیدئرلری قروپو" (YSL) فخری موکافات‌لاری دا تقدیم ائدیلدی.
گنج جمعیت لیدئرلری‌نین قلوبال فخری موکافاتی متروپولیتان موزه سینده کی سلجوق‌لو سرگی‌سی‌نین کوراتورو، موزه نین ایسلام کوراتورلاریندان‌ بیری اولان دؤکتور دنیز بیازیتا وئریلدی.
YSL قروپونا 2012-جی ایلده سئچیلن دؤکتور بیازیت 2016 -جی ایلده متروپولیتان موزه سینده آچیلان و دونیادا ان احاته‌لی سلجوق‌لو اثرلری سرگیسی اوچون آپاردیغی تدقیقات‌لارا گؤره موکافاتا لاییق گؤرولدو.
پلاتفورمانین ایلک قوروجولاریندان‌ اولان ایش قادینی آسلی آیا دا "گنج جمعیت لیدئرلری" فخری موکافاتی وئریلدی.
